15. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΠΡΟΝΟΙΑΣ Αριθ. Ε6Α 9276/506  της 30 Μαΐου/20 Αυγ. 1962 (ΦΕΚ Β΄  291) Περί των αναγκαιούντων δικαιολογητικών κατά τον καθορισμόν τιμών πωλήσεως των Φαρμακευτικών ιδιοσκευασμάτων αλλοδαπής. Έχοντες υπ’ όψιν: 1)Τον Α.Ν. 27.6.35 «περί διατιμήσεως φαρμάκων, ως ούτος ετροποποιήθη και συνεπληρώθη μεταγενεστέρως. 2)Το Β.Δ. 682/60, την υπ’ αριθ. Ε6Α 7073/62 ημετέραν απόφασιν και 3)Τα υποβληθέντα ημίν αποσπάσματα πρακτικών των υπ’ αριθ. 117/60 - 30/61 - 70/61 - 85/61 - 93/61 - 108/61 - 12/62 - 17/62 - 23/62 και 26/62 συνεδριών του Γνωμ. Συμβ. Φαρμάκων, αποφασίζομεν: Όπως κατά τον καθορισμόν τιμών πωλήσεως των φαρμακευτικών ιδ/των αλλοδαπής γίνωνται δεκτά τα κάτωθι δικαιολογητικά: 1)Οριστικόν τιμολόγιον προσφάτου εισαγωγής του προϊόντος, δεόντως τεθεωρημένον υπό του Εμπορικού Επιμελητηρίου του τόπου παρασκευής, επί του οποίου ευδιακρίτως θ’ αναγράφονται α)η μορφή και η συσκευασία του υπό κρίσιν ιδ/τος, β)η εισαγόμενη ποσότης τούτου, γ)η αξία μονάδος και συνόλου εις ξένον νόμισμα FOB ή CIF και δ)η υπό του παρασκευαστού οίκου παρεχομένη προς τον ενταύθα αντ/πον έκπτωσις μη δυναμένη ως γνωστόν, να υπερβή το ποσοστόν του 10%.  Επί του ως άνω τιμολογίου δέον να δηλώται υπευθύνως υπό του ενδιαφερομένου αντιπροσώπου ή δασμολογική κλάσις, εις ην υπάγεται το υπό κοστολόγησιν προϊόν. Το ως άνω τιμολόγιον δέον να συνοδεύηται και υπό της σχετικής μεταφράσεως αυτού. 2)Βεβαίωσις περί των τιμών πωλήσεως του ιδ/τος εις τον τόπον της παρασκευής εκδιδομένη υπό δημοσίας αρχής ή του οικείου Φαρμ. Συλλόγου ή του Εμπορικού Επιμελητηρίου ή της Ενώσεως Βιομηχάνων, θεωρημένη υπό των ελληνικών Προξενικών Αρχών. Η μη προσκόμισις της ως άνω βεβαιώσεως, θα έχη ως συνέπειαν την μη κοστολόγησιν του προϊόντος. Η βεβαίωσις αυτή δέον να συνοδεύηται υπό μεταφράσεως, της οποίας την ακρίβειαν θα βεβαιοί υπευθύνως ο ενδιαφερόμενος αντιπρόσωπος. 3)Αναλυτικόν κοστολόγιον επί του οποίου θ’ αναγράφονται πάντα τα στοιχεία τα συνιστώντα το κόστος του ιδ/τος, ως και αι προκύπτουσαι τιμαί χονδρικής και λιανικής πωλήσεως τούτου. Εις εμφανές σημείον του ως άνω κοστολογίου θα δηλώται υπευθύνως υπό του αντ/που, ότι πάσα αλλαγή στοιχείου τινός του κόστους του προϊόντος, θα γνωστοποιήται το ταχύτερον εις την υπηρεσίαν. 4)Πάντα τα ως άνω δικαιολογητικά δέον να υποβάλωνται δια σχετικής αιτήσεως. 5)Δια την μετατροπήν των τιμών FOB εις CIF, θα λαμβάνωνται υπ’ όψιν τα ήδη ισχύοντα ποσοστά εξόδων. 6)Επί της τιμής CIF θα προστίθεται ποσοστόν εξόδων 33,4%, πλην των υπό του Νόμου ή ετέρων αποφάσεων προβλεπομένων εξαιρέσεων επί των εισαγομένων προϊόντων άνευ δασμού ως π.χ. εμβόλια κλπ. 7)Δια τα ποσοστά κέρδους εισαγωγέως και φαρμακοποιού, ισχύν έχουσι τα δια των σχετικών αποφάσεων της 5/μελούς εξ Υπουργών Επιτροπής καθορισθέντα τοιαύτα. Β΄. Μείωσις ισχυουσών τιμών 1.Μειώσεις γενικώς των τιμών των φαρμακευτικών ιδιοσκευασμάτων αλλοδαπής, ανεξαρτήτως του αν αύται πραγματοποιούνται οίκοθεν ή τη αιτήσει των ενδιαφερομένων, θα γίνωνται δεκταί εφ’ όσον το ποσοστόν μειώσεως υπερβαίνει το 5% των ισχυουσών τιμών. 2)Δια τας κάτω του ποσοστού τούτου μειώσεις, το Γνωμοδοτικόν Συμβούλιον Φαρμάκων, θα επιλαμβάνεται κατά περίπτωσιν. Γ΄.Αύξησις τιμών 1.Προκειμένου περί αυξήσεως των ισχυουσών τιμών των κυκλοφορούντων φαρμ. ιδ/των, θα υποβάλλωνται πάντα τα δικαιολογητικά τα απαιτούμενα δια τον καθορισμόν τιμών των νεοεγκρινομένων προϊόντων και επί πλέον διακανονισμός του λογ/σμού της πραγματοποιηθείσης εισαγωγής. 2.Ως ειδικά κριτήρια δια την περαιτέρω εξέτασιν της σχετικής αιτήσεως του ενδιαφερομένου αντ/που, θα λαμβάνωνται υπ’ όψιν ή επελθούσα τιμολογιακή νομισματική ή δασμολογική μεταβολή, εφ’ όσον όμως ήθελε πραγματοποιηθή πρόσφατος εισαγωγή, της οποίας η ποσότης θα κρίνεται υπό του Γ.Σ. Φαρμάκων, επαρκής κατά περίπτωσιν και υπό τον όρον ότι η προκύπτουσα νέα τιμή θα είναι ηυξημένη πέραν του ποσοστού 5% των ισχυουσών τιμών. 3.Εις την περίπτωσιν ταύτην δέον όπως η σχετική αίτησις περί αυξήσεως των τιμών, συνοδεύηται και υπό υπευθύνου δηλώσεως, περί της υπαρχούσης εν τη αποθήκη του ενδιαφερομένου ποσότητος εμπορεύματος, του ιδ/τος, ούτινος επέρχεται αύξησις των τιμών, προ της πραγματοποιήσεως του εκτελωνισμού της προσφάτου εισαγωγής. Δ΄.Αλλοδαπά συσκευαζόμενα 1.Δια τα εισαγόμενα προς επανασυσκευασίαν μεγάλα εμβαλλάγια φαρμ. ιδ/των, δέον να υποβάλωνται πάντα τα δικαιολογητικά τα απαιτούμενα δια τον καθορισμόν τιμών των νεοεγκρινομένων φαρμ. ιδ/των. 2.Η προσκομιζομένη βεβαίωσις των τιμών εις  την     περίπτωσιν       ταύτην      θα       αναφέρεται (Αντί της σελ. 829(α) σελ. 829(β) Τεύχος 614 - Σελ. 91 432 Διατίμηση φαρμάκων 34.Ι.ζ.15 εις τας κυκλοφορούσας εν τη χώρα της παρασκευής του προϊόντος συσκευασίας. 3.Δια τα υλικά συσκευασίας θα γίνωνται δεκτά πρωτότυπα τιμολόγια ή αντίγραφα τούτων νομίμως θεωρημένα και χαρτοσημασμένα. Η εν τοις ως άνω τιμολογίοις διαλαμβανομένη ποσότης θα κρίνεται εάν τυγχάνη επαρκής υπό του Γ.Σ. Φαρμάκων κατά περίπτωσιν. 4.Δια την μετατροπήν των τιμών FOB εις CIF θ’ αναγνωρίζωνται τα ισχύοντα σήμερον ποσοστά εξόδων. 5.Ποσοστά φθορών θ’ αναγνωρίζωνται τα δια τα παρασκευαζόμενα υπό του εγχωρίου Βιομηχανίας προϊόντα ισχύοντα τοιαύτα. 6.Ως συντελεστής εξόδων βιομηχανοποιήσεως θα γίνεται δεκτόν ποσοστόν 18% εις ο συμπεριλαμβάνονται και τα έξοδα διαδόσεως, όπερ θα υπολογίζεται επί της βασικής χονδρικής τιμής αφαιρουμένης της φαρμακεμπορικής εκπτώσεως. 7.Ποσοστόν, κέρδους θ’ αναγνωρίζεται το δια της υπ’ αριθ. 10136/54 αποφάσεως της 5/λους εξ Υπουργών Επιτροπής καθορισθέν τοιούτον ήτοι 18%. 8.Ποσοστόν φαρμακεμπορικής εκπτώσεως 7% όπερ θα υπολογίζεται επί της βασικής χονδρικής τιμής. 9.Δια το ποσοστόν κέρδους φαρμακοποιού, ισχύν έχουσι τα δια των σχετικών αποφάσεων της εξ Υπουργών Επιτροπής καθορισθέντα. 10.Προκειμένου περί αυξήσεων ή μειώσεων των τιμών των προϊόντων της παρούσης κατηγορίας θα ισχύσωσι τα εφαρμοζόμενα δια τα αλλοδαπά προϊόντα. 11.Τα ανωτέρω απαιτούμενα δικαιολογητικά θα υποβάλλωνται δι’ αιτήσεως συνοδευομένης απαραιτήτως υπό αναλυτικού κοστολογίου επί του οποίου εις εμφανές σημείον θα δηλώται υπευθύνως υπό του ενδιαφερομένου, ότι πάσα μεταβολή στοιχείου τινός του κόστους του υπό κρίσιν ιδ/τος θα γνωστοποιήται εις την υπηρεσίαν το ταχύτερον. 12.Εις περίπτωσιν καθ’ ην οι ενδιαφερόμενοι είναι υποχρεωμένοι να υποβάλωσι στοιχείον τι εκ των ανωτέρω εν φωτοτυπία, αύτη θα γίνεται δεκτή, εφ’ όσον τυγχάνει νομίμως θεωρημένη και χαρτοσημασμένη. 13.Πάσα προγενεστέρα απόφασις ημών σχετική με τ’ ανωτέρω θέματα, ανακαλείται. Δια την διαμόρφωσιν των τιμών των φαρμάκων εν γένει βλ. ήδη άρθρα 389 - 392 της υπ’ αριθ. 2/1972 Αγοραν. Διατάξεως ως ετροποποιήθησαν (τόμ. 5Α σελ. 629 - 631). Σελ. 830(β) Τεύχος 614 - Σελ. 92 